9.การจัดการ

9.1 โครงสร้างการจัดการ ณ วันที่ 31 ธันวาคม 2544

  โครงสร้างการจัดการของบริษัทฯ ประกอบด้วยคณะกรรมการ คณะกรรมการบริหาร
  คณะกรรมการตรวจสอบ และคณะผู้บริหารของบริษัทฯ
  ซึ่งมีขอบเขตอำนาจหน้าที่และรายชื่อของคณะกรรมการและคณะผู้บริหาร ดังนี้

9.1.1 คณะกรรมการ

  ตามคำสั่งของบริษัทฯ ที่ 74/2543 ลงวันที่ 6 ตุลาคม 2543 คณะกรรมการมีอำนาจ หน้าที่
  ความรับผิดชอบในการกำหนดนโยบาย เป้าหมายในการดำเนินงานของบริษัทฯ
  และอนุมัติแผนการดำเนินงาน เป้าหมาย และงบประมาณประจำปีของบริษัทฯ
  รวมทั้งมีอำนาจหน้าที่ดำเนินการภายในขอบเขตของกฎหมาย วัตถุประสงค์และข้อบังคับของบริษัทฯ
  และตามมติที่ประชุมของผู้ถือหุ้น

.....2/ รายชื่อคณะกรรมการฯ

2

รายชื่อคณะกรรมการและที่ปรึกษาของบริษัทฯ ณ วันที่ 31 ธันวาคม 2544

1. นายมงคล สิมะโรจน์ ประธานกรรมการ

2. พ.ต.อ.(พิเศษ) อำพล สุนทรเวช ที่ปรึกษาคณะกรรมการ

4. นายธวัชชัย สิมะโรจน์ กรรมการ

5. เรือตรีพยุง บุญศิริ กรรมการ

6. นายณรงค์ จุลชาต กรรมการ

7.พ.ต.อ.นพ.ทรงชัย สิมะโรจน์ กรรมการ

8.คุณหญิงเสริมศรี บุนนาค กรรมการ

9.นายมาวีร์ สิมะโรจน์ กรรมการ *

10.นายประกิต ประทีปะเสน กรรมการ *

11.นายสิทธิพันธ ศรีเพ็ญ กรรมการอิสระ

12.นายโยธิน อารี กรรมการอิสระ

13.นายนพดล อัตวาวุฒิชัย กรรมการผู้จัดการใหญ่

9.1.2 คณะกรรมการบริหาร

คณะกรรมการบริหารได้รับการแต่งตั้งโดยคณะกรรมการบริษัทฯ
เพื่อปฏิบัติหน้าที่และรับผิดชอบในการดูแลการจัดการของบริษัทฯ ให้เป็นไปตามนโยบาย
แผนการดำเนินงานและงบประมาณประจำปี อีกทั้งอนุมัติเกี่ยวกับการเงินและทรัพย์สินของบริษัทฯ
ในขอบเขตที่คณะกรรมการกำหนดไว้

รายชื่อคณะกรรมการบริหารของบริษัทฯ ณ วันที่ 31 ธันวาคม 2544

1. นายณรงค์ จุลชาต ประธานกรรมการบริหาร

2. เรือตรีพยุง บุญศิริ กรรมการบริหาร

3. นายชัยธวัช สาระคุณ กรรมการบริหาร

4. นายมาวีร์ สิมะโรจน์ กรรมการบริหาร

5. นายนพดล อัตวาวุฒิชัย กรรมการบริหารและเลขานุการคณะกรรมการบริหาร

9.1.3 คณะกรรมการตรวจสอบ

  คณะกรรมการตรวจสอบได้รับการแต่งตั้งโดยคณะกรรมการบริษัทฯ
  ให้เป็นองค์กรอิสระในการปฏิบัติงานที่จะให้การสนับสนุนและปฏิบัติการในนามของคณะกรรมการบริษัทฯ
  เพื่อสอบทานข้อมูลทางการเงินที่เสนอแก่ผู้ถือหุ้นและผู้เกี่ยวข้องอื่น
  สอบทานระบบการควบคุมภายในที่ฝ่ายจัดการกำหนดให้มีขึ้น สอบทานกระบวนการตรวจสอบภายใน
  และการติดต่อกับผู้สอบบัญชีของบริษัทฯ

* หมายเหตุ เนื่องจากนายสมเกียรติ อภิรูปากร ได้ลาออกจากการเป็นกรรมการ
โดยมีผลตั้งแต่วันที่ 27 เมษายน 2544 และ นายภิมุข สิมะโรจน์
ได้ลาออกจากการเป็นกรรมการและกรรมการบริหารโดยมีผลตั้งแต่วันที่ 30 กันยายน 2544
คณะกรรมการจึงได้แต่งตั้งกรรมการแทนตำแหน่งกรรมการที่ว่างลงตามลำดับดังนี้ นายมาวีร์
สิมะโรจน์ ดำรงตำแหน่งกรรมการ แทนนายสมเกียรติ อภิรูปากร มีผลตั้งแต่วันที่ 1 ตุลาคม 2544
นายประกิต ประทีปะเสน ดำรงตำแหน่งกรรมการ แทนนายภิมุข สิมะโรจน์ มีผลตั้งแต่วันที่ 1
พฤศจิกายน 2544 และเมื่อวันที่ 30 พฤศจิกายน 2544 คณะกรรมการได้แต่งตั้งนายมาวีร์
สิมะโรจน์ ดำรงตำแหน่งกรรมการบริหารอีกหนึ่งตำแหน่ง โดยมีผลตั้งแต่วันที่ 1 ธันวาคม 2544

  .....3/ รายชื่อคณะกรรมการฯ

  3

รายชื่อคณะกรรมการตรวจสอบของบริษัทฯ ณ วันที่ 31 ธันวาคม 2544 

1. นายสิทธิพันธ ศรีเพ็ญ ประธานกรรมการตรวจสอบ

2. คุณหญิงเสริมศรี บุนนาค กรรมการตรวจสอบ

3. นายโยธิน อารี กรรมการตรวจสอบ

4. นางพวงเพ็ชร์ ทวีชัยวัฒน์ เลขานุการคณะกรรมการตรวจสอบ

9.1.4 ผู้บริหารของบริษัทฯ

  ผู้บริหารของบริษัทฯ หมายถึงพนักงานระดับกรรมการผู้จัดการใหญ่ รองกรรมการผู้จัดการใหญ่
  ที่ได้รับการแต่งตั้งโดยคณะกรรมการให้มีอำนาจ หน้าที่ และความรับผิดชอบในการควบคุม
  บริหารงานทุกด้านให้เป็นไปตามนโยบายของบริษัทฯ
  และหมายรวมถึงพนักงานระดับผู้อำนวยการฝ่ายที่ได้รับการแต่งตั้งจากคณะกรรมการบริหารให้กำกับ
  ดูแลการปฏิบัติงานด้านต่างๆ ตามที่ได้รับมอบหมายให้ดำเนินไปอย่างมีประสิทธิภาพและประหยัด

รายชื่อคณะผู้บริหารของบริษัทฯ ณ วันที่ 31 ธันวาคม 2544

1. นายนพดล อัตวาวุฒิชัย กรรมการผู้จัดการใหญ่

2. นายชัยฤทธิ์ สิมะโรจน์ รองกรรมการผู้จัดการใหญ่สายงานปฏิบัติการ

รักษาการผู้อำนวยการอาวุโสฝ่ายการตลาดขายปลีก

และรักษาการผู้อำนวยการฝ่ายคลังน้ำมัน

3. นางพวงเพ็ชร์ ทวีชัยวัฒน์ รองกรรมการผู้จัดการใหญ่สายงานบริหาร

รักษาการผู้อำนวยการสำนักตรวจสอบภายใน และ รักษาการผู้อำนวยการฝ่ายจัดหาน้ำมัน

4. นายศิริศักดิ์ พจนารถ ผู้อำนวยการฝ่ายการตลาดขายส่ง

5. นายพงศธร ฉัตรนะรัชต์ ผู้อำนวยการฝ่ายการเงิน

6. นายพรชัย วิระวงษ์นุสร ผู้อำนวยการฝ่ายวิศวกรรม

7 .นายพรเลิศ ฉายาลักษณ์ ผู้อำนวยการฝ่ายบัญชี

8.นายพิเชษฐ์ เลิศธรรมศักดิ์ ผู้อำนวยการสำนักกฎหมาย

9. นางปิยะลักษณ์ สิมะแสงยาภรณ์ ผู้อำนวยการฝ่ายบริหารและเลขานุการคณะกรรมการ

รายชื่อกรรมการผู้มีอำนาจลงนามผูกพันบริษัทฯ ณ วันที่ 31 ธันวาคม 2544 

1. นายมงคล สิมะโรจน์

2. นายณรงค์ จุลชาต

3. นายชัยธวัช สาระคุณ

4. เรือตรีพยุง บุญศิริ

5. นายธวัชชัย สิมะโรจน์

6. นายนพดล อัตวาวุฒิชัย

7. นายมาวีร์ สิมะโรจน์

  .....4/ 9.2 การสรรหากรรมการ ฯ

  4

  9.2 การสรรหากรรมการและผู้บริหาร

  ข้อบังคับของบริษัทฯ ได้กำหนดวิธีการเลือกตั้งคณะกรรมการบริษัทฯ
  และคุณสมบัติของคณะกรรมการบริษัทฯ ไว้ในหมวดที่ 3 ซึ่งมีหลักสำคัญดังนี้

  “ข้อ 14. ให้บริษัทมีคณะกรรมการของบริษัทไม่น้อยกว่า 5 คน และไม่เกิน 15 คน
  และกรรมการไม่น้อยกว่ากึ่งหนึ่งของจำนวนกรรมการทั้งหมด
  ต้องเป็นสัญชาติไทยและมีถิ่นฐานอยู่ในราชอาณาจักรไทย

  ข้อ 15. กรรมการต้องเป็นบุคคลธรรมดา โดยจะเป็นผู้ถือหุ้นของบริษัทหรือไม่ก็ได้
  และต้องมีคุณสมบัติตามมาตรา 68 แห่งพระราชบัญญัติบริษัทมหาชนจำกัด พ.ศ. 2535

  กรรมการของบริษัทมีสิทธิได้รับค่าตอบแทนในการปฏิบัติหน้าที่ ดังเช่น เงินเดือน เบี้ยประชุม
  เบี้ยเลี้ยง ค่าพาหนะ และโบนัส ตลอดจนสวัสดิการต่างๆ ตามระเบียบของบริษัท

ข้อ 16. ให้ที่ประชุมผู้ถือหุ้น เลือกตั้งกรรมการตามหลักเกณฑ์และวิธีการดังต่อไปนี้

1. ผู้ถือหุ้นคนหนึ่งมีคะแนนเสียงเท่ากับหนึ่งเสียงต่อหนึ่งหุ้น

  2. ผู้ถือหุ้นแต่ละคนจะต้องให้คะแนนเสียงที่มีอยู่ทั้งหมดตาม (1)
  เลือกตั้งบุคคลคนเดียวหรือหลายคน เป็นกรรมการก็ได้
  แต่จะแบ่งคะแนนเสียงบางเสียงบางส่วนให้แก่ผู้ใดไม่ได้

  3. บุคคลซึ่งได้รับคะแนนเสียงสูงสุดตามลำดับลงมา
  เป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
  ในกรณีที่บุคคลซึ่งได้รับการเลือกตั้งในลำดับถัด ลงมา
  มีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้นให้ผู้เป็นประธานเป็นผู้ออกเสียงชี้ขาด

  ข้อ 17. ในการประชุมสามัญประจำปีทุกครั้ง ให้กรรมการออกจากตำแหน่งจำนวน 1 ใน 3
  เป็นอัตราถ้าจำนวนกรรมการที่จะแบ่งออกให้ตรงเป็นสามส่วนไม่ได้
  ก็ให้ออกโดยจำนวนใกล้ที่สุดกับส่วน 1 ใน 3

  กรรมการที่จะต้องออกจากตำแหน่งในปีแรกและปีที่สองภายหลังจากจดทะเบียนบริษัทนั้น
  ให้จับฉลากกันว่าผู้ใดจะออก ส่วนปีหลังๆต่อไปให้กรรมการคนที่อยู่ในตำแหน่งนานที่สุดนั้น
  เป็นผู้ออกจากตำแหน่ง กรรมการซึ่งพ้นตำแหน่งตามวรรคหนึ่ง อาจได้รับเลือกตั้งใหม่ได้

  ข้อ 20. ในกรณีที่กรรมการว่างลงเพราะเหตุอื่น นอกจากถึงคราวออกตามวาระ
  ให้คณะกรรมการเลือกบุคคลซึ่งมีคุณสมบัติและไม่มีข้อห้าม ตามมาตรา 68
  แห่งพระราชบัญญัติบริษัทมหาชนจำกัด พ.ศ. 2535
  เข้าเป็นกรรมการแทนในการประชุมกรรมการคราวถัดไป
  เว้นแต่วาระของกรรมการจะเหลือน้อยกว่าสองเดือน
  บุคคลที่เข้าเป็นกรรมการแทนกรรมการดังกล่าวจะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทน

  มติของกรรมการตามวรรคหนึ่ง ต้องประกอบด้วยคะแนนเสียงไม่น้อยกว่าสามในสี่
  ของจำนวนกรรมการที่ยังเหลืออยู่

  ข้อ 21. ที่ประชุมผู้ถือหุ้น
  อาจลงมติให้กรรมการคนใดคนหนึ่งออกจากตำแหน่งก่อนถึงคราวออกตามวาระได้ด้วยคะแนนเสียงไม่น้อยกว่าสามในสี่ของจำนวนผู้ถือหุ้นซึ่งมาประชุมและมีสิทธิออกเสียง
  และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้น
  ที่มาประชุมและมีสิทธิออกเสียง

  .....5/ ข้อ 23. จำนวนฯ

  5

  ข้อ 23. จำนวนหรือชื่อกรรมการซึ่งมีอำนาจลงลายมือชื่อผูกพันบริษัทนั้น
  ให้กรรมการสองคนลงลายมือชื่อร่วมกันและประทับตราสำคัญของบริษัท
  และให้คณะกรรมการมีอำนาจกำหนดชื่อกรรมการผู้มีอำนาจลงนามผูกพันบริษัท
  จากจำนวนกรรมการทั้งหมด พร้อมประทับตราสำคัญของบริษัทได้ ”

9.3 ค่าตอบแทนผู้บริหาร

9.3.1 ค่าตอบแทนที่เป็นตัวเงิน

  ในปี 2544 ค่าตอบแทนของกรรมการและที่ปรึกษาจำนวนรวม 12 คน เป็นเงิน 1,030,500
  บาท โดยเป็นค่าตอบแทนในรูปค่าเบี้ยประชุม
  สำหรับค่าตอบแทนของกรรมการบริหารและผู้บริหารจำนวนรวม 16 คน เป็นเงินเดือนรวมทั้งสิ้น
  9,531,929 บาท

  9.3.2 ค่าตอบแทนอื่น

ในปี 2544 บริษัทฯ ได้ให้ค่าตอบแทนอื่นในรูปเงินสมทบในกองทุนสำรองเลี้ยงชีพจำนวนเงิน
388,308 บาท สำหรับกรรมการบริหารและผู้บริหารที่เป็นสมาชิกกองทุนสำรองเลี้ยงชีพจำนวน 14
คน

22

ณ วันที่ 31 ธันวาคม 2544 กรรมการ ที่ปรึกษา และผู้บริหารของบริษัทฯ มีจำนวนหุ้นในบริษัทฯ
เปรียบเทียบกับจำนวนหุ้น ณ วันที่ 31 ธันวาคม 2543 ดังนี้

  --------------------- --------------------------------------- ------------- -------------
  ชื่อ-สกุล                ตำแหน่ง                                  จำนวนหุ้นที่ถือ    จำนวนหุ้นที่ถือ

                                                                ณ 31 ธันวาคม   ณ 31 ธันวาคม
                                                                2544          2543

  1. นายมงคล สิมะโรจน์    ประธานกรรมการ                           11,824,000    16,281,832

  2. พ.ต.อ.(พิเศษ)อำพล   ที่ปรึกษา                                  300,000       850,049
  สุนทรเวช                                                                     

  3. นายชัยธวัช สาระคุณ    กรรมการ                                 -             -

  4. นายธวัชชัย สิมะโรจน์   กรรมการ                                 63,908        63,908

  5. เรือตรีพยุง บุญศิริ      กรรมการ                                 50,000        50,000

  6. นายณรงค์ จุลชาต      กรรมการ                                 -             -

  7. พ.ต.อ.นพ.ทรงชัย     กรรมการ                                 149,266       149,266
  สิมะโรจน์                                                                     

  8. คุณหญิงเสริมศรี บุนนาค  กรรมการ                                 622,475       700

  9. นายมาวีร์ สิมะโรจน์    กรรมการ                                 50,000        -

  10. นายประกิต          กรรมการ                                 -             -
  ประทีปะเสน                                                                   

  11. นายสิทธิพันธ ศรีเพ็ญ   กรรมการอิสระ                             3,000         3,000

  12. นายโยธิน อารี       กรรมการอิสระ                             -             -

  13. นายนพดล อัตวาวุฒิชัย  กรรมการผู้จัดการใหญ่                        370           370

  14. นายชัยฤทธิ์ สิมะโรจน์  รองกรรมการผู้จัดการใหญ่สายงานปฏิบัติการ        33,500        61,600
                        รักษาการผู้อำนวยการอาวุโสฝ่ายการตลาดขายปลีก                 
                        และ รักษาการผู้อำนวยการฝ่ายคลังน้ำมัน                        

  15. นางพวงเพ็ชร์        รองกรรมการผู้จัดการใหญ่สายงานบริหาร          24,352        24,352
  ทวีชัยวัฒน์               รักษาการผู้อำนวยการสำนักตรวจสอบภายใน                      
                        และรักษาการผู้อำนวยการฝ่ายจัดหาน้ำมัน                        

  16. นายศิริศักดิ์ พจนารถ   ผู้อำนวยการฝ่ายการตลาดขายส่ง                936,641       100,141

  17. นายพงศธร ฉัตรนะรัชต์ ผู้อำนวยการฝ่ายการเงิน                      -             -

  18. นายพรชัย วิระวงษ์นุสร ผู้อำนวยการฝ่ายวิศวกรรม                     -             -

  19. นายพรเลิศ ฉายาลักษณ์ ผู้อำนวยการฝ่ายบัญชี                         -             -

  20. นายพิเชษฐ์          ผู้อำนวยการสำนักกฎหมาย                     -             -
  เลิศธรรมศักดิ์                                                                  

  21. นางปิยะลักษณ์        ผู้อำนวยการฝ่ายบริหารและเลขา นุการคณะกรรมการ -             -
  สิมะแสงยาภรณ์                                                                 

                                                                              
  --------------------- --------------------------------------- ------------- -------------

.....23/ 9.4. การกำกับดูแลกิจการ ฯ

23

9.4. การกำกับดูแลกิจการ

  คณะกรรมการบริษัทฯ
  ได้ปฏิบัติตามข้อพึงปฏิบัติที่ดีสำหรับกรรมการบริษัทจดทะเบียนที่เป็นไปตามแนวทาง
  ของตลาดหลักทรัพย์แห่งประเทศไทย โดยมีการแต่งตั้งคณะกรรมการตรวจสอบ
  คณะกรรมการบริหาร
  เพื่อช่วยคณะกรรมการในการกำกับดูแลกิจการทั้งด้านนโยบายและการปฏิบัติงาน
  รวมทั้งการให้ความเห็นในด้านต่างๆ
  คณะกรรมการทั้งสองคณะมีความเป็นอิสระในการทำงานอย่างเต็มที่

  คณะกรรมการตรวจสอบโดยนายสิทธิพันธ ศรีเพ็ญ
  ประธานคณะกรรมการตรวจสอบได้รายงานไว้ในรายงานของคณะกรรมการตรวจสอบลงวันที่ 20
  มีนาคม 2545 ดังนี้ *

  “ในรอบปีการเงิน 2544 ที่ผ่านมา
  คณะกรรมการตรวจสอบได้จัดให้มีการประชุมเพื่อพิจารณางบการเงินประจำปี 2544 ในไตรมาสที่
  1 ถึงไตรมาสที่ 4 ที่ผ่านการสอบทานและตรวจสอบตามมาตรฐานการสอบบัญชีที่รับรองทั่วไป
  โดยผู้สอบบัญชีรับอนุญาต สำนักงาน เอ.เอ็ม.ที แอสโซซิเอท จำนวน 4 ครั้ง
  และได้ร่วมประชุมกับเจ้าหน้าที่ผู้รับผิดชอบในการสอบบัญชีภายนอก 1 ครั้ง เมื่อวันที่ 11 มีนาคม
  2545 เพื่อหารือและแลกเปลี่ยนข้อคิดเห็นถึงขอบเขตความรับผิดชอบ
  และปัญหาที่พบในการตรวจสอบงบการเงินดังกล่าวของบริษัทฯ ด้วย

  คณะกรรมการตรวจสอบได้พิจารณางบการเงินของบริษัทฯ ประจำปี 2544 สิ้นสุด ณ วันที่ 31
  ธันวาคม 2544 ซึ่งผ่านการตรวจสอบของผู้สอบบัญชีรับอนุญาตแล้ว
  มีมติเห็นชอบให้นำเสนอคณะกรรมการบริษัทฯ และที่ประชุมผู้ถือหุ้นตามลำดับต่อไป

คณะกรรมการตรวจสอบได้ตั้งข้อสังเกตและความเห็นเพิ่มเติมบางประการดังนี้

  1. ผู้ถือหุ้นได้มีมติเป็นเอกฉันท์ ในการประชุมวิสามัญผู้ถือหุ้นของบริษัทฯ เมื่อวันที่ 30 พฤศจิกายน
  2544 อนุมัติให้บริษัทฯ โอนส่วนเกินมูลค่าหุ้น และทุนสำรองตามกฎหมาย
  ไปหักชดเชยผลขาดทุนสะสมของบริษัทฯ ซึ่งเป็นไปตามพระราชบัญญัติบริษัทมหาชน จำกัด (ฉบับที่
  2) พ.ศ. 2544 โดยมีผลให้ขาดทุนสะสมของบริษัทฯ ลดลงรวมทั้งสิ้น 812 ล้านบาท

  2. นอกเหนือจากข้อ 1 แล้ว
  บรรดาข้อสังเกตและความเห็นที่คณะกรรมการได้เคยรายงานต่อผู้ถือหุ้นไว้สำหรับปีการเงิน 2543
  ซึ่งยังมีความสำคัญที่บริษัทฯ ยังจะต้องให้ความสนใจและดำเนินการแก้ไขต่อไปในรอบปีการเงิน
  2544 นี้

  คณะกรรมการตรวจสอบ เห็นสมควรเสนอคณะกรรมการบริษัทฯ และผู้ถือหุ้น ให้แต่งตั้งนางเกษรี
  ณรงค์เดช ผู้สอบบัญชีรับอนุญาต ทะเบียนที่ 76 หรือนางสุนีย์ กิตติปัญญางาม ผู้สอบบัญชีรับอนุญาต
  ทะเบียนเลขที่ 2899 แห่งสำนักงานเอ.เอ็ม.ที. แอสโซซิเอท
  ซึ่งเป็นผู้สอบบัญชีในปีที่ผ่านมาของบริษัทฯ เป็นผู้สอบบัญชีสำหรับปี 2545 ต่อไปอีก
  โดยกำหนดค่าสอบบัญชีเป็นจำนวนเงินไม่เกิน 500,000 บาท ”

9.5. การดูแลเรื่องการใช้ข้อมูลภายใน

บริษัทฯ มีนโยบายในเรื่องการดูแลการใช้ข้อมูลภายใน เพื่อมิให้มีการนำข้อมูลภายในของบริษัทฯ
ไปใช้เพื่อประโยชน์ส่วนตน โดยมีการกำหนดโทษสูงสุด คือการให้ออกจากการเป็นพนักงาน
ซึ่งไม่นับรวมการกล่าวโทษในคดีความแพ่งหรืออาญา (ถ้ามี) นอกจากนี้ผู้บริหารของบริษัทฯ
ทุกท่านยังต้องรายงานการซื้อขายหลักทรัพย์ให้บริษัทฯ ทราบทุกครั้งที่มีการซื้อขาย

* หมายเหตุ สำเนาบันทึกรายงานของคณะกรรมการตรวจสอบ อยู่ในเอกสารแนบ 3

.....24/9.6. บุคลากร ฯ

24

9.6. บุคลากร

ณ วันที่ 31 ธันวาคม 2544 บริษัทฯ มีพนักงานรวมจำนวน 686 คน
เป็นพนักงานประจำสำนักงานใหญ่และคลังน้ำมันรวม 116 คน
และเป็นพนักงานประจำสถานีบริการน้ำมัน 84 แห่ง จำนวน 570 คน บริษัทฯ
ให้ผลตอบแทนแก่พนักงานในรูปเงินเดือน 53.67 ล้านบาท และเงินสมทบในกองทุนสำรองเลี้ยงชีพ
1,137,680.89 บาทสำหรับพนักงานที่เป็นสมาชิกกองทุนสำรองเลี้ยงชีพ 195 คน

ในระยะเวลา 3 ปีที่ผ่านมา บริษัทฯ
ได้ปรับขนาดขององค์กรให้เหมาะสมกับภาวะการตลาดที่ลดน้อยลง
อันเนื่องมาจากภาวะวิกฤตทางเศรษฐกิจที่ส่งผลกระทบต่อการดำเนินธุรกิจของบริษัทฯด้วยการไม่รับพนักงานใหม่เข้ามาทดแทนตำแหน่งที่ว่างลง